PATO โชว์กำไร Q2/60 โต 147.08% มาที่ 61.28 ลบ. หลังยอดขายผลิตภัณฑ์ทุกประเภทเพิ่มขึ้น
PATO โชว์กำไร Q2/60 โต 147.08% มาที่ 61.28 ลบ. จากปีก่อนมีกำไร 24.80 ลบ. หลังยอดขายผลิตภัณฑ์ทุกประเภทเพิ่มขึ้น ขณะที่งวด 6 เดือนแรกมีกำไร 100.24 ลบ. เพิ่มขึ้น 152.47% จากปีก่อนมีกำไร 39.70 ลบ.
15 ส.ค. 2560

บริษัท พาโตเคมีอุตสาหกรรม จำกัด (มหาชน) หรือ PATO รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทและบริษัทย่อยรายได้จากการขาย จำนวน 269.33 ล้านบาท เพิ่มขึ้นจำนวน 99.98 ล้านบาท หรือร้อยละ 59.04 จากไตรมาสเดียวกันของปีที่แล้ว ต้นทุนขายจำนวน 172.40 ล้านบาท เพิ่มขึ้นจำนวน 46.83 ล้านบาท หรือร้อยละ 37.29 โดยมีกำไรขั้นต้น จำนวน 96.93 ล้านบาท เพิ่มขึ้นจำนวน 53.15 ล้านบาท หรือร้อยละ 121.43
เนื่องจากภาวะเศรษฐกิจที่ขยายตัวเล็กน้อยเมื่อปีที่แล้วต่อเนื่องสู่ไตรมาสที่สองของปีนี้ปริมาณน้ำฝนที่ตกลงมาในช่วงนี้ปริมาณเพียงพอแก่การเพาะปลูก และยังทำให้ปริมาณน้ำในเขื่อนเพิ่มขึ้นเพียงพอแก่การชลประทานทำให้ไม่เกิดภาวะวิกฤตการขาดแคลนน้ำ ซึ่งทำให้เกษตรกรสามารถทำการเพาะปลูกได้ตามฤดูกาลในหลายพื้นที่มีการระบาดของวัชพืช โรคพืช และแมลง ทำให้ความต้องการสินค้าในตลาดเพิ่มขึ้น ส่งผลทำให้รายได้จากการขายเพิ่มขึ้น จากยอดการขายของผลิตภัณฑ์ทุกประเภทเพิ่มขึ้น